O superstrato eslavo en rumán consiste en a presencia de ciertos elementos propios d'as luengas eslavas en esta luenga neolatina. Os elementos eslavos son sobre tot lexicos, pero tamién se manifiestan en forma de sufixos d'orichen eslavo, calcos semanticos a partir de locucions eslavas, palabras con components d'orichen mixto y de l'adaptación de modelos sintacticos eslavos. L'adaptación d'as palabras eslavas en rumán presenta aspectos comparables a l'adaptación d'os elementos chermanicos en aragonés y luengas neolatinas d'a redolada.